KOMISIJOS SPRENDIMAS
2005 m. kovo 11 d.
antrą kartą iš dalies keičiantis Sprendimą 2004/614/EB dėl apsaugos priemonių, susijusių su paukščių gripu Pietų Afrikoje, taikymo laiko
(pranešta dokumentu Nr. K(2005) 559)
(Tekstas svarbus EEE)
(2005/210/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies keičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 7 dalį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 6 dalį,
kadangi:
(1)
2004 m. rugpjūčio 24 d. Komisijos sprendimu 2004/614/EB dėl apsaugos priemonių nuo didelio patogeniškumo paukščių gripo Pietų Afrikos Respublikoje (3) Komisija priėmė apsaugos priemones, susijusias su gripu bėgiojančių paukščių pulke Pietų Afrikoje.
(2)
Padėtis, susijusi su paukščių gripu bėgiojančių paukščių pulke Pietų Afrikoje, dar nėra aiški, nes Pietų Afrikos kompetentinga institucija po serologinės priežiūros laikotarpio gavo negalutinius rezultatus. Tačiau atrodo, kad padėtis yra kontroliuojama ir tikimasi, kad greitai Komisijai bus pateikta išsami informacija.
(3)
Esant šioms aplinkybėms reikėtų Sprendimo 2004/614/EB taikymą pratęsti dar trims mėnesiams. Vis dėlto sprendimas gali būti persvarstytas prieš šią datą atsižvelgiant į Pietų Afrikos kompetentingos institucijos pateiktą informaciją.
(4)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/614/EB 7 straipsnyje data „2005 m. kovo 31 d.“ pakeičiama data „2005 m. birželio 30 d.“.
2 straipsnis
Šis sprendimas skirtas valstybėms narėms.
Priimta Briuselyje, 2005 m. kovo 11 d.